ทำยังไงถึงจะหายจากการติดเชื้อทางเพศสัมพันธ์ค่ะ
สวัสดีค่ะ โรคติดต่อทางเพศสัมพันธ์นั้นมีหลายชนิด เช่นเชื้อโรคในกลุ่มแบคทีเรียเช่น เชื้อหนองในแท้ หนองในเทียม ซิฟิลิซ แผลริมอ่อน หรือกลุ่มเชื้อไวรัส เช่น เริม หูดหงอนไก่ หูดข้าวสุก หรือเชื้อกลุ่มโพรโทซัวที่ทำให้ช่องคลอดหรือปากมดลูกอักเสบได้เช่นกัน หรืออาจเป็นโรคติดต่อทางเลือดและสารคัดหลั่งเช่น เชื้อ HIV เชื้อไวรัสตับอักเสบบีหรือซี เป็นต้นการรักษาขึ้นกับเชื้อที่เป็น ดังนั้นหากมีแผลที่อวัยวะเพศ คันช่องคลอด ปัสสาวะแสบขัด ซึ่งเป็นอาการที่บ่งบอกว่าอาจจะมีโรคติดต่อทางเพศสัมพันธ์ได้ ควรไปพบแพทย์เพื่อตรวจให้ได้การวินิจฉัยที่แน่ชัด และรับยาฆ่าเชื้อที่ตรงกับโรค กินติดต่อกันจนหายขาด ใช้ภายใต้การดูแลของแพทย์ และที่สำคัญที่สุดก็คือการป้องกันการรับเชื้อใหม่ ควรพาคู่นอนไปตรวจด้วยกัน รักษาไปพร้อมๆกัน และครั้งต่อไปที่มีเพศสัมพันธ์ควรใส่ถุงยางอนามัยเพื่อป้องกันเอาไว้ทุกครั้งค่ะ